钦定古今图书集成/明伦汇编/闺媛典/第012卷 > 《有所思》前人
## 钦定古今图书集成/明伦汇编/闺媛典/第012卷 > 《有所思》前人

忆昔美人初别时，长亭两岸柳依依。今日美人天之
涯，美人美人胡不归。忆昔君别妾，分破青鸾镜。破镜
如破心，与妾表相忆，《相忆图》久深。忆昔妾别君，剪断
金凤钗。断钗如断肠，赠君表相思。“相思图久长，一日
一日复一日。青镜鸾孤钗凤只。未必君相思，能如妾
相忆。寒衣剪就欲寄君，长安门外无行人。雁声半夜
西风恶，窗前一片梧桐落。”